ISO 3166-2:GB
ISO 3166-2:GB ir Lielbritānijas un Ziemeļīrijas Apvienotajai Karalistei paredzētā sadaļa ISO 3166-2, kas ir daļa no ISO 3166 standarta, ko publicējusi Starptautiskā standartizācijas organizācija (ISO) un kas nosaka kodus visu ISO 3166-1 kodēto valstu pirmās pakāpes administratīvā iedalījuma vienībām. Izmantotos kodus ISO nodrošina British Standards un Valsts statistikas birojs. Pašlaik Apvienotajai Karalistei ISO 3166-2 kodi ir definēti šādām vienībām: 3 zemes un 1 province 25 divlīmeņa nemetropoles grāfistes, 36 metropoles distrikti, 80 unitārās pašvaldības, 32 Londonas boro un 1 pilsētas korporācija Anglijā 11 distrikti Ziemeļīrijā 32 pašvaldību apgabali Skotijā 22 unitārās pašvaldības Velsā Katrs kods sastāv no divām daļām, kas atdalītas ar defisi. Pirmā daļa ir GB — Apvienotās Karalistes ISO 3166-1 alfa-2 kods. Otrajā daļā ir trīs burti, kas ir Britu standarta BS 6879 trīsburtu kods administratīvajām vienībām. Lai gan GB ir Apvienotās Karalistes ISO 3166-1 alfa-2 kods, UK ir izņēmuma kārtā rezervēta Apvienotajai Karalistei pēc valsts pieprasījuma. Tās galvenais lietojums ir .uk interneta ccTLD, un 2021. gada 28. septembrī UK aizstāja GB kā oficiālo valsts kodu uz automašīnu reģistrācijas numura zīmēm.